**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԲՆԱԿԱՎԱՅՐԵՐԻ ՓՈՂՈՑՆԵՐԻ ՄԱՅԹԵՐՈՒՄ, ԶԲՈՍԱՅԳԻՆԵՐՈՒՄ, ՊՈՒՐԱԿՆԵՐՈՒՄ ԵՎ ՀԱՄԱՅՆՔԱՅԻՆ ՆՇԱՆԱԿՈՒԹՅԱՆ ԱՅԼ ՏԱՐԱԾՔՆԵՐՈՒՄ ԳՏՆՎՈՂ՝ ԿԵՆՍՈՒՆԱԿՈՒԹՅՈՒՆԸ ԿՈՐՑՐԱԾ ԿԱՄ ՉՈՐԱՑԱԾ ԾԱՌԵՐԸ ԵՎ ԹՓԵՐԸ ԱՐՄԱՏԱԽԻԼ ԱՆԵԼՈՒ ՈՒ ՆՈՐՈՎ ՓՈԽԱՐԻՆԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող Թալին համայնքի բնակավայրերի փողոցների մայթերում, զբոսայգիներում, պուրակներում և համայնքային նշանակության այլ տարածքներում գտնվող՝ կենսունակությունը կորցրած կամ չորացած ծառերը և թփերը արմատախիլ անելու ու նորով փոխարինելու վերաբերյալ որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 42-րդ կետի և 51-րդ հոդվածի պահանջների կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Նախագծով առաջարկվում է տալ համաձայնություն համայնքի ընդհանուր օգտագործման և այլ տարածքներում չորացած ծառերը և թփերը հանելու և նորով փոխարինելու վերաբերյալ, բնակավայրերի բարեկարգման ու կանաչապատման նպատակով։

Ելնելով վերոգրյալից, համայնքի ավագանու քննարկմանն է ներկայացվում Թալին համայնքի բնակավայրերի փողոցների մայթերում, զբոսայգիներում, պուրակներում և համայնքային նշանակության այլ տարածքներում գտնվող՝ կենսունակությունը կորցրած կամ չորացած ծառերը և թփերը արմատախիլ անելու ու նորով փոխարինելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.** Ավագանու որոշման նախագծի ընդունումն առաջացնում է համայնքի ղեկավարի կողմից իրավական ակտերի ընդունման անհրաժեշտություն:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.** Ավագանու որոշման նախագծի ընդունման դեպքում համայնքի բյուջեում նախատեսվում է ծախսերի ոչ էական ավելացում:

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի կիրառման դեպքում ակնկալվող արդյունքը.** Նախագծի ընդունման արդյունքում ակնկալվում է գործող օրենսդրությամբ նախատեսված պահանջներին համապատասխան՝ Թալին համայնքի բնակավայրերի փողոցների մայթերում, զբոսայգիներում, պուրակներում և համայնքային նշանակության այլ տարածքներում բարեկարգ և կանաչապատ միջավայրի ապահովում։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

(ստորագրություն)